
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«23» мая 2023 г.
	         № 65  
	     г. Масква



Аб унясенні змяненняў у Правілы класіфікацыі медыцынскіх вырабаў у залежнасці ад патэнцыяльнай рызыкі прымянення і 
аб прызнанні страціўшымі сілу некаторых рашэнняў Еўразійскай эканамічнай камісіі

У адпаведнасці з пунктам 4 артыкула 4 Пагаднення аб адзіных прынцыпах і правілах абарачэння медыцынскіх вырабаў (вырабаў медыцынскага прызначэння і медыцынскай тэхнікі) у рамках Еўразійскага эканамічнага саюза ад 23 снежня 2014 года і пунктам 23 дадатку № 2 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Калегія Еўразійскай эканамічнай камісіі вырашыла:
1. Унесці ў Правілы класіфікацыі медыцынскіх вырабаў у залежнасці ад патэнцыяльнай рызыкі прымянення, зацверджаныя Рашэннем Калегіі Еўразійскай эканамічнай камісіі ад 22 снежня 2015 г. № 173, змяненні згодна з дадаткам.
2. Устанавіць, што пункт 1 гэтага Рашэння не распаўсюджваецца на праваадносіны, звязаныя з рэгістрацыяй медыцынскіх вырабаў, у выпадку, калі заявы аб правядзенні працэдур рэгістрацыі і экспертызы, унясення змяненняў у рэгістрацыйнае дасье (у тым ліку ў паведамляльным парадку) або аб правядзенні ўзгаднення экспертнага заключэння на зарэгістраваны медыцынскі выраб былі пададзены заяўнікам да дня ўступлення ў сілу гэтага Рашэння.
3. Прызнаць страціўшымі сілу:
а) Рашэнне Калегіі Еўразійскай эканамічнай камісіі ад 24 ліпеня 2018 г. № 116 «Аб Крытэрыях размежавання элементаў медыцынскага вырабу, якія з’яўляюцца складнікамі медыцынскага вырабу, з мэтай яго рэгістрацыі»;
б) Рашэнне Калегіі Еўразійскай эканамічнай камісіі ад 24 ліпеня 2018 г. № 123 «Аб Крытэрыях уключэння ў адно рэгістрацыйнае пасведчанне некалькіх мадыфікацый медыцынскага вырабу, якія адносяцца да аднаго віду медыцынскага вырабу ў адпаведнасці з прымененай у Еўразійскім эканамічным саюзе наменклатурай медыцынскіх вырабаў».
4. Гэта Рашэнне ўступае ў сілу па сканчэнні 180 каляндарных дзён з даты яго афіцыйнага апублікавання.
 
	Старшыня Калегіі
Еўразійскай эканамічнай камісіі
	
М. Мясніковіч

ДАДАТАК
да Рашэння Калегіі
Еўразійскай эканамічнай камісіі 
ад 23 мая 2023 г. № 65

ЗМЯНЕННІ,
якія ўносяцца ў Правілы класіфікацыі медыцынскіх вырабаў 
у залежнасці ад патэнцыяльнай рызыкі прымянення

Правілы класіфікацыі медыцынскіх вырабаў у залежнасці ад патэнцыяльнай рызыкі прымянення выкласці ў наступнай рэдакцыі:

«ЗАЦВЕРДЖАНЫ
Рашэннем Калегіі 
Еўразійскай эканамічнай камісіі
ад 22 снежня 2015 г. № 173
(у рэдакцыі Рашэння Калегіі 
Еўразійскай эканамічнай камісіі
ад 23 мая 2023 г. № 65)

ПРАВІЛЫ
класіфікацыі медыцынскіх вырабаў 
у залежнасці ад патэнцыяльнай рызыкі прымянення
I. Агульныя палажэнні
1. Гэтыя Правілы распрацаваны з мэтай рэалізацыі Пагаднення аб адзіных прынцыпах і правілах абарачэння медыцынскіх вырабаў (вырабаў медыцынскага прызначэння і медыцынскай тэхнікі) у рамках Еўразійскага эканамічнага саюза ад 23 снежня 2014 года і ўстанаўліваюць парадак класіфікацыі медыцынскіх вырабаў у залежнасці ад патэнцыяльнай рызыкі нанясення шкоды, якая выяўляецца ў траўміраванні або нанясенні ўрону здароўю пацыентаў ад прымянення медыцынскіх вырабаў, персаналу, які эксплуатуе медыцынскія вырабы, іншых асоб, грамадскаму здароўю або навакольнаму асяроддзю.
2. Гэтыя Правілы распаўсюджваюцца на медыцынскія вырабы, якія выпускаюцца ў абарачэнне ў рамках Еўразійскага эканамічнага саюза.
3. Для мэт гэтых Правіл выкарыстоўваюцца паняцці, якія азначаюць наступнае:
«актыўныя дыягнастычныя медыцынскія вырабы» – актыўныя медыцынскія вырабы, прызначаныя для прадстаўлення інфармацыі з мэтай дыягностыкі, кантролю лячэння або змянення фізіялагічнага стану, стану захворвання ці прыроджаных дэфектаў;
«актыўныя медыцынскія вырабы» – медыцынскія вырабы, якія прымяняюцца асобна або ў спалучэнні з іншымі медыцынскімі вырабамі, для дзеяння якіх неабходна выкарыстанне энергіі, адрознай ад энергіі, якая ствараецца чалавекам, або сілы цяжару. Медыцынскія вырабы, прызначаныя для перадачы энергіі або рэчываў ад актыўнага медыцынскага вырабу да пацыента без іх істотнага змянення, не з’яўляюцца актыўнымі медыцынскімі вырабамі;
«актыўныя тэрапеўтычныя медыцынскія вырабы» – актыўныя медыцынскія вырабы, прызначаныя для захавання, змянення, замены або аднаўлення біялагічных функцый ці структур, звязаных з лячэннем, аблягчэннем хваробы, раненнем або інваліднасцю;
«аналіт» – кампанент пробы з вымернай уласцівасцю;
«аферэз» – метад атрымання асобных кампанентаў крыві, які падраздзяляецца на плазмаферэз і цытаферэз;
«імплантуемыя медыцынскія вырабы» – інвазіўныя медыцынскія вырабы, у тым ліку часткова або поўнасцю рассмоктвальныя ў арганізме, якія поўнасцю ўводзяцца ў цела чалавека або замяняюць эпітэліяльную паверхню ці паверхню вока пры дапамозе хірургічнага ўмяшання і застаюцца ў месцы ўвядзення пасля хірургічнай працэдуры, а таксама медыцынскія вырабы, якія часткова ўводзяцца ў цела чалавека пры дапамозе хірургічнага ўмяшання і застаюцца ў месцы ўвядзення пасля хірургічнай працэдуры больш чым 30 сутак;
«інвазіўныя медыцынскія вырабы – медыцынскія вырабы, прызначаныя для поўнага або частковага ўвядзення ў цела чалавека праз яго паверхню ці праз адтуліну цела;
«штучны інтэлект» – комплекс тэхналагічных рашэнняў, які дазваляе імітаваць кагнітыўныя функцыі чалавека (уключаючы саманавучанне і пошук рашэнняў без загадзя зададзенага алгарытму), што ўключае ў сябе інфармацыйна-камунікацыйную інфраструктуру, праграмнае забеспячэнне (у тым ліку з выкарыстаннем метадаў машыннага навучання), працэсы і сервісы па апрацоўцы даных і пошуку рашэнняў;
«медыцынскія вырабы для часовага прымянення» – медыцынскія вырабы, прызначаныя для бесперапыннага прымянення на працягу пэўнага часу (ад 60 мінут да 30 сутак) у адпаведнасці з інструкцыяй па прымяненні або інструкцыяй па эксплуатацыі;
«медыцынскія вырабы для працяглага прымянення» – медыцынскія вырабы, прызначаныя для бесперапыннага прымянення на працягу больш за 30 сутак у адпаведнасці з інструкцыяй па прымяненні або інструкцыяй па эксплуатацыі;
«медыцынскія вырабы для кароткачасовага прымянення» – медыцынскія вырабы, прызначаныя для бесперапыннага прымянення на працягу не больш за 60 мінут у адпаведнасці з інструкцыяй па прымяненні або інструкцыяй па эксплуатацыі;
«прызначэнне медыцынскага вырабу» – дакументаванае рашэнне вытворцы ў дачыненні да мэтавага выкарыстання медыцынскага вырабу, заснаванае на яго ўласцівасцях, адлюстраваных у тэхнічных характарыстыках, інструкцыі па прымяненні або інструкцыі па эксплуатацыі;
«нанаматэрыял» – матэрыял, які ўтрымлівае часціцы, якія знаходзяцца ў нязвязаным стане, або часціцы ў выглядзе агрэгатаў ці агламератаў, не менш за 50 працэнтаў часціц якога маюць памеры ў дыяпазоне 1–100 нм. Пры гэтым пад агрэгатамі разумеюцца часціцы, якія складаюцца са сплаўленых або трывала звязаных часціц, а пад агламератамі – аб’яднанні слаба звязаных часціц. Да нанаматэрыялаў таксама адносяцца часціцы графену або вугляродныя нанатрубкі з адным ці некалькімі знешнімі памерамі меншымі за 1 нм;
«неінвазіўныя медыцынскія вырабы» – медыцынскія вырабы, не прызначаныя для поўнага або частковага ўвядзення ў цела чалавека праз яго паверхню ці праз адтуліны цела;
«непрафесійны карыстальнік» – фізічная асоба, якая не мае спецыяльнай адукацыі ў адпаведнай галіне. Для медыцынскага вырабу для дыягностыкі in vitro, прызначанага для выкарыстання па-за лабараторнымі ўмовамі, карыстальнік такога медыцынскага вырабу будзе лічыцца непрафесійным карыстальнікам;
«адтуліна цела» – любая натуральная адтуліна цела чалавека, а таксама знешняя паверхня вочнага яблыка або любая пастаянная штучная адтуліна (поласць);
«тэхналогіі штучнага інтэлекту» – тэхналогіі, заснаваныя на выкарыстанні штучнага інтэлекту, уключаючы камп’ютарны зрок, апрацоўку натуральнай мовы, распазнаванне і сінтэз маўлення, інтэлектуальную падтрымку прыняцця рашэнняў і іншыя перспектыўныя напрамкі;
«хірургічныя інвазіўныя медыцынскія вырабы» – інвазіўныя медыцынскія вырабы, якія поўнасцю або часткова ўводзяцца ў цела чалавека праз яго паверхню ці праз адтуліну цела шляхам хірургічнага ўмяшання або ў сувязі з ім.
Іншыя паняцці, якія выкарыстоўваюцца ў гэтых Правілах, прымяняюцца ў значэннях, вызначаных актамі органаў Еўразійскага эканамічнага саюза ў сферы абарачэння медыцынскіх вырабаў.
II. Класіфікацыя медыцынскіх вырабаў, 
за выключэннем медыцынскіх вырабаў для дыягностыкі in vitro 
і праграмнага забеспячэння, якое з’яўляецца медыцынскім вырабам

1. Класы медыцынскіх вырабаў у залежнасці 
ад патэнцыяльнай рызыкі прымянення
4. Медыцынскія вырабы ў залежнасці ад патэнцыяльнай рызыкі прымянення падраздзяляюцца на 4 класы: 1, 2а, 2б і 3.
Кожны медыцынскі выраб можа быць аднесены толькі да аднаго класа.
Аднясенне медыцынскіх вырабаў да класаў ажыццяўляецца зыходзячы з наступнага:
да класа 1 адносяцца медыцынскія вырабы з нізкай ступенню патэнцыяльнай рызыкі прымянення;
да класа 2а адносяцца медыцынскія вырабы з сярэдняй ступенню патэнцыяльнай рызыкі прымянення;
да класа 2б адносяцца медыцынскія вырабы з павышанай ступенню патэнцыяльнай рызыкі прымянення;
да класа 3 адносяцца медыцынскія вырабы з высокай ступенню патэнцыяльнай рызыкі прымянення.
5. Пры класіфікацыі медыцынскага вырабу ўлічваюцца прызначэнне медыцынскага вырабу і ўмовы прымянення, а таксама наступныя крытэрыі:
а) працягласць прымянення медыцынскага вырабу;
б) інвазіўнасць медыцынскага вырабу;
в) наяўнасць кантакту медыцынскага вырабу з целам чалавека або ўзаемасувязі з ім;
г) спосаб увядзення медыцынскага вырабу ў цела чалавека (праз адтуліну цела або хірургічным шляхам);
д) прымяненне медыцынскага вырабу для жыццёва важных органаў і сістэм (сэрца, цэнтральны кровазварот, цэнтральная нервовая сістэма);
е) прымяненне крыніц энергіі.
2. Класіфікацыя неінвазіўных медыцынскіх вырабаў
6. Неінвазіўныя медыцынскія вырабы адносяцца да класа 1, калі ў дачыненні да іх не прымяняюцца пункты 7–9 гэтых Правіл, за выключэннем падпункта «а» пункта 9 гэтых Правіл.
7. Неінвазіўныя медыцынскія вырабы, прызначаныя для захоўвання органаў, частак органаў або для захоўвання ці ўвядзення ў арганізм чалавека крыві, іншых вадкасцей, газаў, пары ці тканак, адносяцца да класа 2а, у тым ліку ў выпадку іх выкарыстання разам з актыўнымі медыцынскімі вырабамі класа 2а або больш высокага класа.
8. Неінвазіўныя медыцынскія вырабы, прызначаныя для змянення біялагічнага або фізіка-хімічнага саставу і ўласцівасцей крыві, тканак, клетак, іншых фізіялагічных вадкасцей або вадкасцей, якія павінны паступаць у арганізм чалавека, адносяцца да класа 2б. Калі іх дзеянне заключаецца толькі ў фільтрацыі ад часціц, апрацоўцы на цэнтрыфузе, газа- або цеплаабмене, указаныя медыцынскія вырабы адносяцца да класа 2а.
9. Неінвазіўныя медыцынскія вырабы, якія судакранаюцца з пашкоджанай скурай, адносяцца:
а) да класа 1 – калі яны выкарыстоўваюцца як механічныя бар’еры, для кампрэсіі або абсорбцыі эксудату;
б) да класа 2б – калі яны выкарыстоўваюцца для ран, якія можна вылечыць толькі пры дапамозе другаснага зажыўлення;
в) да класа 2а – у іншых выпадках (у тым ліку ў выпадку, калі медыцынскія вырабы прызначаны пераважна для ўздзеяння на мікраасяроддзе ран).
3. Класіфікацыя інвазіўных медыцынскіх вырабаў
10. Інвазіўныя медыцынскія вырабы (за выключэннем хірургічных інвазіўных), прымяненне якіх звязана з адтулінамі цела і якія не прызначаны для далучэння да актыўнага медыцынскага вырабу (за выключэннем актыўнага медыцынскага вырабу класа 1), адносяцца:
да класа 1 – калі гэта медыцынскія вырабы для кароткачасовага прымянення;
да класа 2а – калі гэта медыцынскія вырабы для часовага прымянення. Калі ўказаныя медыцынскія вырабы часова прымяняюцца ў поласці рота да глоткі, у слыхавым праходзе да барабаннай перапонкі або ў поласці носа, яны адносяцца да класа 1;
да класа 2б – калі гэта медыцынскія вырабы для працяглага прымянення. Калі ўказаныя медыцынскія вырабы працягла прымяняюцца ў поласці рота да глоткі, у слыхавым праходзе да барабаннай перапонкі або ў поласці носа і не могуць быць абсарбаваныя слізістай абалонкай, яны адносяцца да класа 2а.
Інвазіўныя медыцынскія вырабы (за выключэннем хірургічных інвазіўных), прымяненне якіх звязана з адтулінамі цела і якія прызначаны для далучэння да актыўнага медыцынскага вырабу класа 2а або больш высокага класа, адносяцца да класа 2а.
11. Хірургічныя інвазіўныя медыцынскія вырабы для кароткачасовага прымянення адносяцца да класа 2а, за выключэннем наступных выпадкаў:
а) калі ўказаныя медыцынскія вырабы прызначаны для дыягностыкі, назірання, кантролю або карэкцыі паталогій сэрца, цэнтральнага кровазвароту ці цэнтральнай нервовай сістэмы і знаходзяцца ў прамым кантакце з органамі або часткамі гэтых сістэм, яны адносяцца да класа 3;
б) калі ўказаныя медыцынскія вырабы з’яўляюцца шматразовымі хірургічнымі інструментамі, яны адносяцца да класа 1;
в) калі ўказаныя медыцынскія вырабы прызначаны для перадачы энергіі ў форме іанізуючага выпраменьвання, яны адносяцца да класа 2б;
г) калі ўказаныя медыцынскія вырабы прызначаны для таго, каб выклікаць біялагічны эфект або рассмоктвацца поўнасцю ці ў значнай меры, яны адносяцца да класа 2б;
д) калі ўказаныя медыцынскія вырабы прызначаны для ўвядзення лекавых прэпаратаў непрафесійнымі карыстальнікамі, яны адносяцца да класа 2б.
12. Хірургічныя інвазіўныя медыцынскія вырабы для часовага прымянення адносяцца да класа 2а, за выключэннем наступных выпадкаў:
а) калі ўказаныя медыцынскія вырабы прызначаны для дыягностыкі, назірання, кантролю або карэкцыі паталогій сэрца ці цэнтральнага кровазвароту і знаходзяцца ў прамым кантакце з органамі або часткамі гэтых сістэм, яны адносяцца да класа 3;
б) калі ўказаныя медыцынскія вырабы знаходзяцца ў прамым кантакце з цэнтральнай нервовай сістэмай, яны адносяцца да класа 3;
в) калі ўказаныя медыцынскія вырабы прызначаны для перадачы энергіі ў форме іанізуючага выпраменьвання, яны адносяцца 
да класа 2б;
г) калі ўказаныя медыцынскія вырабы прызначаны для таго, каб выклікаць біялагічны эфект або рассмоктвацца поўнасцю ці ў значнай меры, яны адносяцца да класа 3;
д) калі ўказаныя медыцынскія вырабы зазнаюць у целе чалавека хімічныя змяненні, яны адносяцца да класа 2б (за выключэннем медыцынскіх вырабаў, прызначаных для імплантацыі ў зубы або для ўвядзення лекавых прэпаратаў).
13. Імплантуемыя медыцынскія вырабы, а таксама хірургічныя інвазіўныя медыцынскія вырабы для працяглага прымянення адносяцца да класа 2б, за выключэннем наступных выпадкаў:
а) калі ўказаныя медыцынскія вырабы прызначаны для імплантацыі ў зубы, яны адносяцца да класа 2а;
б) калі ўказаныя медыцынскія вырабы непасрэдна кантактуюць з сэрцам, цэнтральным кровазваротам ці цэнтральнай нервовай сістэмай, яны адносяцца да класа 3;
в) калі ўказаныя медыцынскія вырабы прызначаны для таго, каб выклікаць біялагічны эфект або рассмоктвацца поўнасцю ці ў значнай меры, яны адносяцца да класа 3;
г) калі ўказаныя медыцынскія вырабы зазнаюць у целе чалавека хімічныя змяненні, яны адносяцца да класа 3 (за выключэннем медыцынскіх вырабаў, прызначаных для імплантацыі ў зубы або для ўвядзення лекавых прэпаратаў);
д) калі ўказаныя медыцынскія вырабы з’яўляюцца актыўнымі імплантуемымі медыцынскімі вырабамі, уключаючы імплантуемыя прылады да актыўных імплантуемых медыцынскіх вырабаў, яны адносяцца да класа 3;
е) калі ўказаныя медыцынскія вырабы з’яўляюцца імплантатамі малочнай залозы, яны адносяцца да класа 3;
ж) калі ўказаныя медыцынскія вырабы з’яўляюцца татальнымі або частковымі пратэзамі тазасцегнавога, каленнага ці плечавога сустава, яны адносяцца да класа 3;
з) калі ўказаныя медыцынскія вырабы з’яўляюцца пратэзамі міжпазванковага дыска або імплантуемымі медыцынскімі вырабамі, якія ўступаюць у кантакт з пазваночнікам, яны адносяцца да класа 3.
4. Асаблівасці класіфікацыі 
актыўных медыцынскіх вырабаў
14. Актыўныя медыцынскія вырабы класіфікуюцца з улікам наступных асаблівасцей:
а) актыўныя тэрапеўтычныя медыцынскія вырабы, прызначаныя для перадачы энергіі або энергаабмену, адносяцца да класа 2а. Калі перадача энергіі арганізму чалавека або абмен энергіяй з ім уяўляе патэнцыяльную небяспеку з прычыны характэрных асаблівасцей медыцынскіх вырабаў з улікам прыроды, шчыльнасці і месца ўздзеяння энергіі на часткі цела, прызначаныя медыцынскія вырабы адносяцца да класа 2б (у тым ліку актыўныя медыцынскія вырабы, прызначаныя для стварэння іанізуючага выпраменьвання, прамянёвай тэрапіі);
б) актыўныя медыцынскія вырабы, прызначаныя для таго, каб кантраляваць актыўныя тэрапеўтычныя медыцынскія вырабы класа 2б або кіраваць імі, адносяцца да класа 2б. Калі актыўныя медыцынскія вырабы прызначаны для таго, каб кантраляваць актыўныя імплантуемыя медыцынскія вырабы або кіраваць імі, указаныя медыцынскія вырабы адносяцца да класа 3.
15. Актыўныя дыягнастычныя медыцынскія вырабы адносяцца да класа 2а, калі яны прызначаны для:
а) перадачы энергіі, якая паглынаецца чалавекам. Калі функцыяй медыцынскага вырабу з’яўляецца асвятленне цела пацыента ў бачным дыяпазоне спектра, такі медыцынскі выраб адносіцца да класа 1;
б) прадстаўлення размеркавання радыефармацэўтычных лекавых прэпаратаў, уведзеных у арганізм чалавека;
в) забеспячэння прамой дыягностыкі або кантролю жыццёва важных функцый арганізма. Калі ўказаныя медыцынскія вырабы прызначаны для кантролю жыццёва важных фізіялагічных параметраў, змяненні якіх маглі б прывесці да ўзнікнення непасрэднай небяспекі для пацыента (напрыклад, змяненне функцыі сэрца, дыхання або актыўнасці цэнтральнай нервовай сістэмы), яны адносяцца да класа 2б.
16. Актыўныя медыцынскія вырабы, якія генерыруюць іанізуючае выпраменьванне і прызначаны для радыелагічнай дыягностыкі і тэрапіі, у тым ліку медыцынскія вырабы для кантролю такіх вырабаў або кіравання імі, адносяцца да класа 2б.
17. Актыўныя медыцынскія вырабы, прызначаныя для ўвядзення ў арганізм чалавека лекавых прэпаратаў, фізіялагічных вадкасцей або іншых рэчываў і (або) для вывядзення іх з арганізма, адносяцца да 
класа 2а. Калі такое ўвядзенне (вывядзенне) можа прывесці да ўзнікнення патэнцыяльнай небяспекі для пацыента з улікам віду адпаведных рэчываў, часткі арганізма і методыкі прымянення, указаныя медыцынскія вырабы адносяцца да класа 2б.
18. Актыўныя медыцынскія вырабы, у дачыненні да якіх не прымяняюцца пункты 14–17 гэтых Правіл, адносяцца да класа 1.
5. Асаблівасці класіфікацыі 
асобных медыцынскіх вырабаў
19. Медыцынскія вырабы, што ўтрымліваюць рэчывы, якія пры самастойным прымяненні могуць разглядацца як лекавыя сродкі, а таксама як прадукты, атрыманыя з чалавечай крыві або плазмы, і якія ўздзейнічаюць на чалавечы арганізм у дапаўненне да ўздзеяння медыцынскага вырабу, адносяцца да класа 3.
20. Медыцынскія вырабы, прызначаныя для кантролю зачацця або для засцярогі ад захворванняў, якія перадаюцца палавым шляхам, адносяцца да класа 2б. Калі ўказаныя медыцынскія вырабы з’яўляюцца імплантуемымі або інвазіўнымі медыцынскімі вырабамі для працяглага прымянення, яны адносяцца да класа 3.
21. Медыцынскія вырабы, прызначаныя для абеззаражвання інвазіўных медыцынскіх вырабаў, а таксама для ачысткі, прамыўкі, абеззаражвання, гідраціравання кантактных лінзаў, адносяцца да класа 2б. Іншыя медыцынскія вырабы, прызначаныя для дэзынфекцыі або стэрылізацыі медыцынскіх вырабаў, адносяцца да класа 2а.
22. Медыцынскія вырабы, прызначаныя для рэгістрацыі выяў, якія атрымліваюцца ад рэнтгенаўскіх, магнітна-рэзанансных, ультрагукавых і іншых дыягнастычных апаратаў, адносяцца да класа 2а.
23. Медыцынскія вырабы, якія былі зроблены з выкарыстаннем амярцвелых тканак або клетак жывёл або іх вытворных, адносяцца да класа 3. Калі ўказаныя медыцынскія вырабы прызначаны для таго, каб судакранацца толькі з непашкоджанай паверхняй скуры, яны адносяцца да класа 1.
24. Пакеты (кантэйнеры палімерныя) для крыві адносяцца да 
класа 2б.
25. Медыцынскія вырабы, у склад якіх уваходзіць нанаматэрыял, адносяцца да класа 3. Калі нанаматэрыял знаходзіцца ў ізаляваным або звязаным стане, які выключае яго пападанне ў арганізм пацыента або карыстальніка, такі медыцынскі выраб адносіцца да класа 1.
26. Медыцынскія вырабы, прызначаныя для аферэзу, уключаючы наборы, злучальнікі і растворы, адносяцца да класа 3.
27. У выпадку калі медыцынскі выраб прызначаны для выкарыстання ў спалучэнні з іншым медыцынскім вырабам, то палажэнні гэтых Правіл прымяняюцца асобна да кожнага медыцынскага вырабу.
28. У выпадку калі з улікам прадстаўленых вытворцам звестак у дачыненні да медыцынскага вырабу прымяняльныя некалькі пунктаў гэтых Правіл, прымяняецца пункт, згодна з якім устанаўліваецца клас медыцынскага вырабу, які адпавядае найбольшай ступені патэнцыяльнай рызыкі прымянення.
6. Алгарытм правядзення 
класіфікацыі медыцынскіх вырабаў 
у залежнасці ад патэнцыяльнай рызыкі прымянення
29. Пры класіфікацыі медыцынскіх вырабаў ацэньваецца прымяняльнасць усіх палажэнняў гэтых Правіл, якія датычацца класіфікацыі медыцынскіх вырабаў.
30. Правядзенне класіфікацыі медыцынскіх вырабаў (акрамя медыцынскіх вырабаў для дыягностыкі in vitro і праграмнага забеспячэння, якое з’яўляецца медыцынскім вырабам) у залежнасці ад патэнцыяльнай рызыкі прымянення ажыццяўляецца ў адпаведнасці з алгарытмам згодна з дадаткам № 1.
III. Класіфікацыя медыцынскіх вырабаў для дыягностыкі in vitro, 
за выключэннем праграмнага забеспячэння, 
якое з’яўляецца медыцынскім вырабам

1. Класы медыцынскіх вырабаў для дыягностыкі in vitro 
ў залежнасці ад патэнцыяльнай рызыкі прымянення
31. Медыцынскія вырабы для дыягностыкі in vitro ў залежнасці ад патэнцыяльнай рызыкі прымяненні падраздзяляюцца на 4 класы: 1, 2а, 2б і 3.
Кожны медыцынскі выраб для дыягностыкі in vitro можа быць аднесены толькі да аднаго класа.
Аднясенне медыцынскіх вырабаў для дыягностыкі in vitro да класаў ажыццяўляецца зыходзячы з наступнага:
да класа 1 адносяцца медыцынскія вырабы для дыягностыкі in vitro з нізкай ступенню патэнцыяльнай рызыкі прымянення для асобнага чалавека і нізкай ступенню патэнцыяльнай рызыкі прымянення для грамадскага здароўя;
да класа 2а адносяцца медыцынскія вырабы для дыягностыкі in vitro з сярэдняй ступенню патэнцыяльнай рызыкі прымянення для асобнага чалавека і нізкай ступенню патэнцыяльнай рызыкі прымянення для грамадскага здароўя;
да класа 2б адносяцца медыцынскія вырабы для дыягностыкі in vitro з высокай ступенню патэнцыяльнай рызыкі прымянення для асобнага чалавека і (або) сярэдняй ступенню патэнцыяльнай рызыкі прымянення для грамадскага здароўя;
да класа 3 адносяцца медыцынскія вырабы для дыягностыкі in vitro з высокай ступенню патэнцыяльнай рызыкі прымянення для асобнага чалавека і высокай ступенню патэнцыяльнай рызыкі прымянення для грамадскага здароўя.
32. Пры класіфікацыі медыцынскага вырабу для дыягностыкі in vitro ўлічваюцца наступныя крытэрыі:
а) прызначэнне медыцынскага вырабу для дыягностыкі in vitro і паказанні да яго прымянення, указаныя вытворцам;
б) тэхнічныя, навуковыя або медыцынскія веды меркаванага карыстальніка (непрафесійнага або прафесійнага);
в) важнасць інфармацыі для пастаноўкі дыягназу (адзіны вызначальны фактар або адзін з некалькіх) з улікам наяўнасці прыкмет і сімптомаў захворвання, стану або іншай клінічнай інфармацыі, якой можа кіравацца ўрач;
г) уплыў выніку (ісціннага або непраўдзівага) на здароўе асобнага чалавека і (або) на грамадскае здароўе.
2. Асаблівасці класіфікацыі 
медыцынскіх вырабаў для дыягностыкі in vitro 
ў залежнасці ад патэнцыяльнай рызыкі прымянення
33. У выпадку калі з улікам прадстаўленых вытворцам звестак у дачыненні да медыцынскага вырабу для дыягностыкі in vitro прымяняльныя некалькі пунктаў гэтых Правіл, прымяняецца пункт, згодна з якім устанаўліваецца клас медыцынскага вырабу для дыягностыкі in vitro, які адпавядае найбольшай ступені патэнцыяльнай рызыкі прымянення.
34. Калібровачныя і кантрольныя матэрыялы з колькасна і якасна зададзенымі значэннямі адносяцца да таго ж класа, што і рэагент (набор рэагентаў) для дыягностыкі in vitro, для выкарыстання з якім яны прызначаны.
3. Класіфікацыя медыцынскіх вырабаў 
для дыягностыкі in vitro
35. Медыцынскія вырабы для дыягностыкі in vitro, прызначаныя для выяўлення інфекцыйных агентаў у крыві, кампанентах крыві, вытворных крыві, клетках, тканках або органах з мэтай ацэнкі магчымасці іх пералівання або трансплантацыі, а таксама медыцынскія вырабы для дыягностыкі in vitro, прызначаныя для выяўлення інфекцыйных агентаў, якія прыводзяць да працяглай інваліднасці або смерці, з высокай ці меркавана высокай рызыкай распаўсюджвання, адносяцца да класа 3.
36. Медыцынскія вырабы для дыягностыкі in vitro, якія выкарыстоўваюцца для вызначэння груп крыві або для вызначэння групавой несумяшчальнасці крыві маці і плода або тыпаў тканак з мэтай гарантыі імуналагічнай сумяшчальнасці крыві, кампанентаў крыві, клетак, тканак або органаў, прызначаных для пералівання ці трансплантацыі, адносяцца да класа 2б, за выключэннем выкарыстоўваемых для вызначэння антыгенаў або антыцел сістэмы AB0 (А (AB01), B (AB02), AB (AB03)), рэзус-сістэмы (Rh1 (D), Rh2 (C), Rh3 (E), Rh4 (c), Rh5 (e) і слабы або парцыяльны Rh (D)), сістэмы Kел (Kell (K)), сістэмы Kід (JK1 (Jka), JK2 (Jkb)) і сістэмы Дафі (FY1 (Fya), FY2 (Fyb)), якія адносяцца да класа 3.
37. Медыцынскія вырабы для дыягностыкі in vitro адносяцца да класа 2б, калі яны прызначаны для:
а) выяўлення інфекцыйных агентаў захворванняў, якія перадаюцца палавым шляхам;
б) выяўлення ў цэрэбраспінальнай вадкасці або крыві інфекцыйных агентаў з умеранай рызыкай распаўсюджвання;
в) выяўлення інфекцыйных агентаў пры наяўнасці рызыкі таго, што памылковы вынік даследавання можа стаць прычынай смерці або страты дзеяздольнасці абследаванага пацыента, плода ці эмбрыёна або патомства пацыента;
г) скрынінгу пры цяжарнасці жанчын з мэтай вызначэння іх імуннага статусу ў дачыненні да інфекцый;
д) вызначэння статусу інфекцыйнай хваробы або імуннага статусу пры наяўнасці рызыкі таго, што памылковы вынік прывядзе да тэрапеўтычнага рашэння, якое выклікае інваліднасць або непазбежнае ўзнікненне небяспечнай сітуацыі для жыцця пацыента ці яго патомства;
е) скрынінгу, дыягностыкі або вызначэння стадыі анкалагічнага захворвання;
ж) генетычнага тэсціравання;
з) кантролю ўзроўняў лякарстваў, рэчываў або біялагічных кампанентаў пры наяўнасці рызыкі таго, што недакладны вынік прывядзе да тэрапеўтычнага рашэння, якое выклікае ўзнікненне небяспечнай сітуацыі для жыцця пацыента ці яго патомства;
і) ацэнкі стану пацыентаў, якія пакутуюць на пагражальныя жыццю станы або захворванні; 
к) скрынінгу прыроджаных хвароб плода або эмбрыёна;
л) скрынінгу прыроджаных хвароб у нованароджаных дзяцей пры наяўнасці рызыкі таго, што невыяўленне і адсутнасць лячэння такіх хвароб можа прывесці да ўзнікнення небяспечных для жыцця сітуацый або да інваліднасці;
м) скрынінгу для адбору пацыентаў для выбіральнай тэрапіі і вядзення ў якасці спадарожнай дыягностыкі.
38. Медыцынскія вырабы для дыягностыкі in vitro, прызначаныя для выкарыстання непрафесійнымі карыстальнікамі, адносяцца да 
класа 2б. Калі вынік аналізу, атрыманы з прымяненнем указаных медыцынскіх вырабаў для дыягностыкі in vitro, не носіць крытычны медыцынскі статус або папярэдні і патрабуе наступнага параўнання з адпаведнымі лабараторнымі тэстамі, такія медыцынскія вырабы адносяцца да класа 2а. Калі ўказаныя медыцынскія вырабы для дыягностыкі in vitro прызначаны для мэт, указаных у пунктах 35 і 36 гэтых Правіл, такія медыцынскія вырабы адносяцца да класа 3.
39. Медыцынскія вырабы для дыягностыкі in vitro, якія не маюць вымяральнай функцыі, па сваіх аб’ектыўных уласцівасцях могуць прымяняцца як агульналабараторныя, але маюць спецыяльныя характарыстыкі, у адпаведнасці з якімі прызначаны вытворцам для выкарыстання ў працэдурах дыягностыкі in vitro (без указання канкрэтных відаў лабараторных тэстаў (аналітаў)), а таксама ёмістасці для збору і захоўвання ўзораў біяпроб адносяцца да класа 1.
40. Медыцынскія вырабы для дыягностыкі in vitro, у дачыненні да якіх не прымяняюцца пункты 35–39 гэтых Правіл, у тым ліку для дыягностыкі інфекцыйных агентаў, якія рэдка сустракаюцца, пры адсутнасці рызыкі таго, што памылковы вынік можа стаць прычынай інваліднасці або смерці пацыента, кантрольныя матэрыялы без колькасна або якасна зададзеных значэнняў, аналітычныя прыборы (аналізатары) з вымяральнай функцыяй з нефіксаваным пералікам выконваемых лабараторных даследаванняў, які залежыць ад прымененых набораў рэагентаў (тэст-сістэм), адносяцца да класа 2а. Узаемазалежнасць прыбора і выкарыстоўваемых рэагентаў, як правіла, не дазваляе ацэньваць прыбор асобна, але гэта не ўплывае на аднясенне яго да класа 2а.
4. Алгарытм правядзення класіфікацыі 
медыцынскіх вырабаў для дыягностыкі in vitro 
ў залежнасці ад патэнцыяльнай рызыкі прымянення
41. Правядзенне класіфікацыі медыцынскіх вырабаў для дыягностыкі in vitro (акрамя праграмнага забеспячэння, якое з’яўляецца медыцынскім вырабам) у залежнасці ад патэнцыяльнай рызыкі прымянення ажыццяўляецца ў адпаведнасці з алгарытмам згодна з дадаткам № 2.
42. Прыклады класіфікацыі медыцынскіх вырабаў для дыягностыкі in vitro (акрамя праграмнага забеспячэння, якое з’яўляецца медыцынскім вырабам) у залежнасці ад патэнцыяльнай рызыкі прымянення прыведзены ў дадатку № 3.
IV. Класіфікацыя праграмнага забеспячэння, 
якое з’яўляецца медыцынскім вырабам

1. Класы праграмнага забеспячэння, 
якое з’яўляецца медыцынскім вырабам, 
у залежнасці ад патэнцыяльнай рызыкі прымянення
43. Праграмнае забеспячэнне, якое з’яўляецца медыцынскім вырабам (далей – праграмнае забеспячэнне), у залежнасці ад патэнцыяльнай рызыкі прымянення падраздзяляецца на 4 класы: 1, 2а, 2б і 3.
Кожнае праграмнае забеспячэнне можа быць аднесена толькі да аднаго класа.
Аднясенне праграмнага забеспячэння да класаў ажыццяўляецца зыходзячы з наступнага:
да класа 1 адносіцца праграмнае забеспячэнне з нізкай ступенню патэнцыяльнай рызыкі прымянення;
да класа 2а адносіцца праграмнае забеспячэнне з сярэдняй ступенню патэнцыяльнай рызыкі прымянення;
да класа 2б адносіцца праграмнае забеспячэнне з павышанай ступенню патэнцыяльнай рызыкі прымянення;
да класа 3 адносіцца праграмнае забеспячэнне з высокай ступенню патэнцыяльнай рызыкі прымянення.
Прысваенне класа патэнцыяльнай рызыкі прымянення праграмнаму забеспячэнню ажыццяўляецца ў адпаведнасці з гэтым пунктам незалежна ад класа патэнцыяльнай рызыкі прымянення таго медыцынскага вырабу, у спалучэнні з якім яно выкарыстоўваецца.
2. Класіфікацыя праграмнага забеспячэння
44. Класіфікацыя праграмнага забеспячэння (за выключэннем праграмнага забеспячэння з прымяненнем тэхналогій штучнага інтэлекту) ажыццяўляецца на аснове віду прадстаўленай інфармацыі зыходзячы з ацэнкі ўплыву атрыманых вынікаў работы праграмнага забеспячэння на прыняцце медыцынскага рашэння і ўмоў прымянення праграмнага забеспячэння і прыведзена ў табліцы.
Табліца
	Умовы 
прымянення праграмнага забеспячэння ў залежнасці ад яго прызначэння
	Від інфармацыі ў залежнасці ад уплыву атрыманых 
вынікаў работы праграмнага забеспячэння на прыняцце медыцынскага рашэння

	
	першы від інфармацыі
	другі від 
інфармацыі
	трэці від 
інфармацыі

	катэгорыя «А»


	3
	2б
	2а

	катэгорыя «Б»


	2б
	2а
	1

	катэгорыя «В»
	2а
	1
	1


 
45. Праграмнае забеспячэнне з прымяненнем тэхналогій штучнага інтэлекту адносіцца да класа 3.
46. Аднясенне ўмоў прымянення праграмнага забеспячэння ў залежнасці ад яго прызначэння да адной з катэгорый ажыццяўляецца ў адпаведнасці з наступнымі крытэрыямі:
а) умовы прымянення праграмнага забеспячэння адносяцца да катэгорыі «А», калі праграмнае забеспячэнне прызначана:
для аказання экстраннай медыцынскай дапамогі (пры ўзнікненні раптоўных вострых захворванняў, станаў, абвастрэнні хранічных захворванняў, якія ўяўляюць пагрозу жыццю пацыента);
для прымянення пры правядзенні хірургічнага ўмяшання і (або) комплекснай тэрапіі або для вызначэння неабходнасці іх правядзення;
для дыягностыкі і (або) лячэння захворвання або захворванняў ці станаў пацыента, якія маюць высокую рызыку для грамадскага здароўя, і (або) з высокай індывідуальнай рызыкай;
б) умовы прымянення праграмнага забеспячэння адносяцца да катэгорыі «Б», калі праграмнае забеспячэнне прызначана:
для аказання неадкладнай медыцынскай дапамогі (пры ўзнікненні раптоўных вострых захворванняў, станаў, абвастрэнні хранічных захворванняў без яўных прыкмет пагрозы жыццю пацыента);
для аказання медыцынскай дапамогі без хірургічнага ўмяшання;
для дыягностыкі і лячэння захворвання або захворванняў ці станаў пацыента, якія маюць умераную рызыку для грамадскага здароўя;
в) умовы прымянення праграмнага забеспячэння адносяцца да катэгорыі «В», калі праграмнае забеспячэнне прызначана:
для аказання планавай медыцынскай дапамогі (пры правядзенні прафілактычных мерапрыемстваў, пры наяўнасці захворванняў і станаў, якія не ўяўляюць пагрозу жыццю пацыента, не патрабуюць аказання экстраннай і неадкладнай медыцынскай дапамогі, і адтэрміноўка аказання якой на пэўны час не пацягне за сабой пагаршэнне стану пацыента, пагрозу яго жыццю і здароўю);
для аказання медыцынскай дапамогі з выкарыстаннем неінвазіўных метадаў і (або) для прымянення пры доўгачасовым доглядзе;
для дыягностыкі або лячэння захворвання або захворванняў ці станаў пацыента, якія маюць нізкую рызыку для грамадскага здароўя.
47. Прымяненне праграмнага забеспячэння ва ўмовах, якія адносяцца да катэгорый «А» і «Б», магчыма толькі медыцынскім работнікам, які прайшоў неабходнае навучанне па яго выкарыстанні. Прымяненне праграмнага забеспячэння ва ўмовах, якія адносяцца да катэгорыі «В», магчыма як медыцынскім работнікам, так і пацыентам або іншай фізічнай асобай па назначэнні і (або) пад кантролем медыцынскага работніка.
48. Аднясенне інфармацыі ў залежнасці ад уплыву атрыманых вынікаў работы праграмнага забеспячэння на прыняцце медыцынскага рашэння да аднаго з відаў ажыццяўляецца ў адпаведнасці з наступнымі крытэрыямі:
а) да першага віду інфармацыі адносіцца інфармацыя, якая не патрабуе ўдакладнення і (або) дапаўнення для прыняцця абгрунтаванага клінічнага (урачэбнага) рашэння і сведчыць аб неабходнасці ажыццяўлення неадкладных і своечасовых дзеянняў;
б) да другога віду інфармацыі адносіцца інфармацыя, якая патрабуе ўдакладнення і (або) дапаўнення для прыняцця абгрунтаванага клінічнага (урачэбнага) рашэння;
в) да трэцяга віду інфармацыі адносіцца інфармацыя, якая не сведчыць аб неабходнасці ажыццяўлення неадкладных дзеянняў.
3. Асаблівасці класіфікацыі праграмнага забеспячэння 
ў залежнасці ад патэнцыяльнай рызыкі прымянення
49. Калі пры аднясенні праграмнага забеспячэння да класа ў залежнасці ад патэнцыяльнай рызыкі прымянення магчыма спалучэнне розных відаў інфармацыі, атрыманай з выкарыстаннем гэтага праграмнага забеспячэння, і (або) катэгорый умоў, у якіх яно прымяняецца, то ўстанаўліваецца клас праграмнага забеспячэння, які адпавядае найбольшай ступені патэнцыяльнай рызыкі прымянення.
50. Прыклады класіфікацыі праграмнага забеспячэння ў залежнасці ад патэнцыяльнай рызыкі прымянення прыведзены ў дадатку № 4.

ДАДАТАК № 1
да Правіл класіфікацыі медыцынскіх вырабаў у залежнасці ад патэнцыяльнай рызыкі прымянення

АЛГАРЫТМ
правядзення класіфікацыі медыцынскіх вырабаў 
(акрамя медыцынскіх вырабаў для дыягностыкі in vitro і праграмнага забеспячэння, якое з’яўляецца медыцынскім вырабам) у залежнасці ад патэнцыяльнай рызыкі прымянення

	клас медыцынскага вырабу
	пераход да пазіцыі

	1
	пункт 6
	ці з’яўляецца медыцынскі выраб інвазіўным?
	так

	–
–
	9
2

	2
	пункт 7
	ці прызначаны медыцынскі выраб для захоўвання органаў, частак органаў ці захоўвання або ўвядзення ў арганізм чалавека крыві, іншых вадкасцей, газаў, пароў ці тканак?
	так

	3
	пункт 7
	ці выкарыстоўваецца медыцынскі выраб разам з актыўнымі медыцынскімі вырабамі класа 2а або больш высокага класа?
	так

	32
32

	4
	пункт 8
	ці прызначаны медыцынскі выраб для змянення біялагічнага або фізіка-хімічнага саставу і ўласцівасцей крыві, тканак, клетак, іншых фізіялагічных вадкасцей або вадкасцей, якія павінны паступаць у арганізм?
	так
не
	–
–
	5
6

	5
	пункт 8
	ці заключаецца дзеянне медыцынскага вырабу толькі ў фільтрацыі ад часціц, апрацоўцы на цэнтрыфузе, газа- або цеплаабмене?
	так
не
	2а
2б
	32
32

	6
	пункт 9
	ці судакранаецца медыцынскі выраб з пашкоджанай скурай?
	так
не
	–
1
	7
32

	7
	падпункт «а» пункта 9
	ці выкарыстоўваецца медыцынскі выраб як механічны бар’ер, для кампрэсіі або для абсорбцыі эксудатаў?
	так
не
	1
–
	32
8

	8
	падпункты «б» і «в» пункта 9
	ці выкарыстоўваецца медыцынскі выраб пераважна для ран, якія можна залячыць толькі пры дапамозе другаснага зажыўлення (уключаючы медыцынскія вырабы, якія прызначаны пераважна для ўздзеяння на мікраасяроддзе ран)?
	так
не
	2б
2а
	32
32

	9
	пункт 10
	ці з’яўляецца інвазіўны медыцынскі выраб хірургічным?
	так
не
	–
–
	15
10

	10
	пункт 10
	ці прызначаны інвазіўны медыцынскі выраб для далучэння да актыўнага медыцынскага вырабу класа 2а або больш высокага класа?
	так
не
	2а
–
	32
11

	11
	падпункт «а» пункта 10
	ці прызначаны інвазіўны медыцынскі выраб для кароткачасовага прымянення?
	так
не
	1
–
	32
12

	12
	падпункт «б» пункта 10
	ці прызначаны інвазіўны медыцынскі выраб для часовага прымянення?
	так
не
	–
–
	13
14

	13
	падпункт «б» пункта 10
	ці прымяняецца медыцынскі выраб у поласці рота да глоткі, у слыхавым праходзе да барабаннай перапонкі або ў поласці носа?
	так
не
	1
2а
	32
32

	14
	падпункт «в» пункта 10
	ці прымяняецца медыцынскі выраб у поласці рота да глоткі, у слыхавым праходзе да барабаннай перапонкі або ў поласці носа і ці не можа медыцынскі выраб быць абсарбаваны слізістай абалонкай?
	так
не
	2а
2б
	32
32

	15
	пункт 11
	ці прызначаны хірургічны інвазіўны медыцынскі выраб для кароткачасовага прымянення?
	так
не
	–
–
	16
21

	16
	падпункт «а» пункта 11
	ці прызначаны медыцынскі выраб для дыягностыкі, назірання, кантролю або карэкцыі паталогій сэрца, цэнтральнага кровазвароту або цэнтральнай нервовай сістэмы ў прамым кантакце з органамі або часткамі гэтых сістэм?
	так
не
	3
–
	32
17

	17
	падпункт «б» пункта 11
	ці з’яўляецца хірургічны інвазіўны медыцынскі выраб шматразовым хірургічным інструментам?
	так
не
	1
–
	32
18

	18
	падпункт «в» пункта 11
	ці прызначаны хірургічны інвазіўны медыцынскі выраб для перадачы энергіі ў форме іанізуючага выпраменьвання?
	так
не
	2б
–
	32
19

	19
	падпункт «г» пункта 11
	ці прызначаны хірургічны інвазіўны медыцынскі выраб для таго, каб выклікаць біялагічны эфект або рассмоктвацца поўнасцю ці ў значнай меры?
	так
не
	2б
–
	32
20

	20
	падпункт «д» пункта 11
	ці прызначаны хірургічны інвазіўны медыцынскі выраб для ўвядзення лекавых прэпаратаў непрафесійнымі карыстальнікамі?
	так
не
	2б
–
	32
32

	21
	пункт 12
	ці прызначаны хірургічны інвазіўны медыцынскі выраб для часовага прымянення?
	так
не
	–
–
	22
28

	22
	падпункт «а» пункта 12
	ці прызначаны хірургічны інвазіўны медыцынскі выраб для часовага прымянення для дыягностыкі, назірання, кантролю або карэкцыі паталогій сэрца ці цэнтральнага кровазвароту ў прамым кантакце з органамі і часткамі гэтых сістэм?
	так
не
	3
–
	32
23

	23
	падпункт «б» пункта 12
	ці кантактуе хірургічны інвазіўны медыцынскі выраб для часовага прымянення з цэнтральнай нервовай сістэмай?
	так
не
	3
–
	32
24

	24
	падпункт «в» пункта 12
	ці прызначаны хірургічны інвазіўны медыцынскі выраб для часовага прымянення для перадачы энергіі ў форме іанізуючага выпраменьвання?
	так
не
	2б
–
	32
25

	25
	падпункт «г» пункта 12
	ці прызначаны хірургічны інвазіўны медыцынскі выраб для часовага прымянення для таго, каб выклікаць біялагічны эфект або рассмоктвацца поўнасцю ці ў значнай меры?
	так
не
	3
–
	32
26

	26
	падпункт «д» пункта 12
	ці зазнае хірургічны інвазіўны медыцынскі выраб для часовага прымянення ў целе чалавека хімічныя змяненні (за выключэннем медыцынскіх вырабаў, імплантуемых у зубы або прызначаных для ўвядзення лекавых прэпаратаў)?
	так
не
	2б
2а
	27
32

	27
	падпункт «д» пункта 12
	ці з’яўляецца хірургічны інвазіўны медыцынскі выраб для часовага прымянення імплантуемым у зубы?
	так
не
	2а
2б
	32
32

	28
	падпункт «а» пункта 13
	ці прызначаны імплантуемы медыцынскі выраб або хірургічны інвазіўны медыцынскі выраб для працяглага прымянення для імплантацыі ў зубы?
	так
не
	2а
–
	32
29

	29
	падпункт «б» пункта 13
	ці кантактуе імплантуемы медыцынскі выраб або хірургічны інвазіўны медыцынскі выраб для працяглага прымянення непасрэдна з сэрцам, цэнтральным кровазваротам або цэнтральнай нервовай сістэмай?
	так
не
	3
–
	32
30

	30
	падпункт «в» пункта 13
	ці прызначаны імплантуемы медыцынскі выраб або хірургічны інвазіўны медыцынскі выраб для працяглага прымянення для таго, каб выклікаць біялагічны эфект або рассмоктвацца поўнасцю ці ў значнай меры?
	так
не
	3
–
	32
31

	31
	падпункт «г» пункта 13
	ці зазнае імплантуемы медыцынскі выраб або хірургічны інвазіўны медыцынскі выраб для працяглага прымянення ў целе чалавека хімічныя змяненні (за выключэннем медыцынскіх вырабаў, імплануемых у зубы або прызначаных для ўвядзення лекавых прэпаратаў)?
	так
не
	3
2б
	32
32

	32
	пункт 14
	ці з’яўляецца медыцынскі выраб актыўным?
	так
не
	–
–
	33
46

	33
	пункт 14
	ці з’яўляецца актыўны медыцынскі выраб тэрапеўтычным?
	так
не
	–
–
	34
37

	34
	падпункт «а» пункта 14
	ці прызначаны актыўны тэрапеўтычны медыцынскі выраб для перадачы энергіі арганізму чалавека або энергаабмену?
	так
не
	–
–
	35
36

	35
	падпункт «а» пункта 14
	ці ўяўляе перадача энергіі арганізму чалавека або абмен энергіяй з ім патэнцыяльную небяспеку з прычыны характэрных асаблівасцей актыўнага тэрапеўтычнага медыцынскага вырабу з улікам прыроды, шчыльнасці і месца ўздзеяння энергіі на часткі цела (у тым ліку актыўныя медыцынскія вырабы, прызначаныя для стварэння іанізуючага выпраменьвання, прамянёвай тэрапіі)?
	так
не
	2б
–
	44
36

	36
	падпункт «б» пункта 14
	ці прызначаны актыўны медыцынскі выраб для таго, каб кантраляваць актыўныя тэрапеўтычныя медыцынскія вырабы класа 2б або кіраваць імі?
	так
не
	2б
2а
	44
44

	 
	 
	ці прызначаны актыўны медыцынскі выраб для таго, каб кантраляваць актыўныя імплантуемыя медыцынскія вырабы або кіраваць імі?
	так
не
	3
2б
	завершаны
44

	37
	пункт 15
	ці з’яўляецца актыўны медыцынскі выраб дыягнастычным?
	так
не
	–
–
	38
44

	38
	падпункт «а» пункта 15
	ці прызначаны актыўны дыягнастычны медыцынскі выраб для перадачы энергіі, якая паглынаецца чалавекам?
	так
не
	–
–
	39
40

	39
	падпункт «а» пункта 15
	ці прызначаны актыўны дыягнастычны медыцынскі выраб для асвятлення цела пацыента ў бачным дыяпазоне спектра?
	так
не
	1
2а
	44
44

	40
	падпункт «б» пункта 15
	ці прызначаны актыўны дыягнастычны медыцынскі выраб для прадстаўлення размеркавання радыефармацэўтычных лекавых прэпаратаў, уведзеных у арганізм пацыента?
	так
не
	2а
–
	44
41

	41
	падпункт «в» пункта 15
	ці прызначаны актыўны дыягнастычны медыцынскі выраб для забеспячэння прамой дыягностыкі або кантролю жыццёва важных функцый арганізма?
	так
не
	–
–
	42
43

	42
	падпункт «в» пункта 15
	ці прызначаны актыўны дыягнастычны медыцынскі выраб спецыяльна для забеспячэння кантролю жыццёва важных фізіялагічных параметраў, змяненні якіх маглі б прывесці да непасрэднай небяспекі для пацыента (напрыклад, змяненне функцыі сэрца, дыхання або актыўнасці цэнтральнай нервовай сістэмы)?
	так
не
	2б
2а
	44
44

	43
	пункт 16
	ці прызначаны актыўны медыцынскі выраб, які генерыруе іанізуючае выпраменьванне, для радыелагічнай дыягностыкі і тэрапіі (уключаючы медыцынскія вырабы для кантролю такіх вырабаў або кіравання імі)?
	так
не
	2б
–
	44
44

	44
	пункты 17 і 18
	ці прызначаны актыўны медыцынскі выраб для ўвядзення ў арганізм пацыента лекавых прэпаратаў, фізіялагічных вадкасцей або іншых рэчываў і (або) вывядзення іх з арганізма?
	так
не
	–
1
	45
46

	45
	пункт 17
	ці ўяўляе ўвядзенне (вывядзенне) лекавых прэпаратаў, фізіялагічных вадкасцей або іншых рэчываў (гл. пазіцыю 44) патэнцыяльную небяспеку з улікам віду адпаведных рэчываў, часткі арганізма і методыкі прымянення?
	так
не
	2б
2а
	46
46

	46
	пункт 19
	ці ўтрымлівае медыцынскі выраб рэчыва, якое пры самастойным прымяненні можа разглядацца як лекавы сродак, а таксама як прадукт, атрыманы з чалавечай крыві або плазмы, і які ўздзейнічае на чалавечы арганізм у дапаўненне да ўздзеяння медыцынскага вырабу?
	так
не
	3
–
	47
47

	47
	пункт 19
	ці выкарыстоўваецца медыцынскі выраб для кантролю зачацця або для засцярогі ад захворванняў, якія перадаюцца палавым шляхам?
	так
не
	–
–
	48
49

	48
	пункт 20
	ці з’яўляецца медыцынскі выраб для кантролю зачацця або для засцярогі ад захворванняў, якія перадаюцца палавым шляхам, імплантуемым або інвазіўным медыцынскім вырабам для працяглага прымянення?
	так
не
	3
2б
	49
49

	49
	пункт 21
	ці прызначаны медыцынскі выраб для дэзынфекцыі або стэрылізацыі медыцынскіх вырабаў?
	так
не
	–
–
	50
51

	50
	пункт 21
	ці прызначаны медыцынскі выраб для абеззаражвання інвазіўных медыцынскіх вырабаў або для дэзынфекцыі, ачысткі, прамыўкі або гідраціравання кантактных лінзаў?
	так
не
	2б
2а
	51
51

	51
	пункт 22
	ці выкарыстоўваецца медыцынскі выраб для рэгістрацыі выяў, якія атрымліваюцца ад рэнтгенаўскіх, магнітна-рэзанансных, ультрагукавых і іншых дыягнастычных апаратаў?
	так
не
	2а
–
	52
52

	52
	пункт 23
	ці зроблены медыцынскі выраб з выкарыстаннем амярцвелых тканак або клетак жывёл або іх вытворных?
	так
не
	–
–
	53
54

	53
	пункт 23
	ці прызначаны медыцынскі выраб, зроблены з выкарыстаннем амярцвелых тканак або клетак жывёл або іх вытворных, для таго, каб судакранацца толькі з непашкоджанай паверхняй скуры?
	так
не
	1
3
	54
54

	54
	пункт 24
	ці з’яўляецца медыцынскі выраб пакетам (кантэйнерам палімерным) для збору і захоўвання крыві?
	так
не
	2б
–
	завершаны
55

	55
	пункт 25
	ці ўваходзіць у склад медыцынскага вырабу нанаматэрыял?
	так
не
	–
–
	56
57

	56
	пункт 25
	ці знаходзіцца нанаматэрыял, які ўваходзіць у склад медыцынскага вырабу, у ізаляваным або звязаным стане, які выключае яго пападанне ў арганізм пацыента або карыстальніка?
	так
не
	1
3
	завершаны
завершаны

	57
	пункт 26
	ці прызначаны медыцынскі выраб для аферэзу?
	так
не
	3
1
	завершаны
завершаны


 
______________________________
* Правілы класіфікацыі медыцынскіх вырабаў у залежнасці ад патэнцыяльнай рызыкі прымянення.


Заўвага. 	Для класіфікацыі медыцынскага вырабу трэба адказаць на пытанне, якое дазваляе аднесці медыцынскі выраб да адпаведнага класа, пасля чаго перайсці да ўказанай побач са знакам класа пазіцыі. У выпадку калі прымяняльныя некалькі пунктаў Правіл, у якасці класа медыцынскага вырабу ўстанаўліваецца клас, які адпавядае найбольшай ступені патэнцыяльнай рызыкі прымянення.


ДАДАТАК № 2
да Правіл класіфікацыі медыцынскіх вырабаў у залежнасці ад патэнцыяльнай рызыкі прымянення

АЛГАРЫТМ
правядзення класіфікацыі медыцынскіх вырабаў 
для дыягностыкі in vitro (акрамя праграмнага забеспячэння, 
якое з’яўляецца медыцынскім вырабам) у залежнасці 
ад патэнцыяльнай рызыкі прымянення

	Нумар пазіцыі
	Структурны элемент Правіл*
	Пытанне
	Адказ
	Вывад

	
	
	
	
	клас медыцынскага вырабу
	пераход да пазіцыі

	1
	2
	3
	4
	5
	6

	1
	пункт 40
	ці прызначаны медыцынскі выраб для дыягностыкі in vitro для фіксаванага пераліку выконваемых лабараторных даследаванняў?
	так
не
	–
–
	2
3

	2
	пункты 35 і 36
	ці прызначаны медыцынскі выраб для дыягностыкі in vitro для ацэнкі магчымасці пералівання крыві або трансплантацыі, для выяўлення інфекцыйных агентаў, якія могуць стаць прычынай захворванняў, што пагражаюць жыццю, з высокай рызыкай распаўсюджвання?
	так
не
	3
–
	завершаны
5

	3
	пункт 39
	ці можа медыцынскі выраб для дыягностыкі in vitro прымяняцца як агульналабараторны?
	так
не
	–
2а
	4
завершаны

	4
	пункт 39
	ці мае медыцынскі выраб для дыягностыкі in vitro вымяральную функцыю?
	так
не
	2а
1
	завершаны
завершаны

	5
	пункты 37 і 38
	ці прызначаны медыцынскі выраб для дыягностыкі in vitro для выяўлення інфекцыйных агентаў, якія могуць стаць прычынай захворванняў, што пагражаюць жыццю, з абмежаванай рызыкай распаўсюджвання або для выкарыстання непрафесійным карыстальнікам?
	так
не
	2б
2а
	завершаны
завершаны


 
______________________________
* Правілы класіфікацыі медыцынскіх вырабаў у залежнасці ад патэнцыяльнай рызыкі прымянення.

ДАДАТАК № 3
да Правіл класіфікацыі медыцынскіх вырабаў у залежнасці ад патэнцыяльнай рызыкі прымянення

ПРЫКЛАДЫ
класіфікацыі медыцынскіх вырабаў для дыягностыкі in vitro (акрамя праграмнага забеспячэння, якое з’яўляецца медыцынскім вырабам) у залежнасці ад патэнцыяльнай рызыкі прымянення

	Клас
	Медыцынскія вырабы для дыягностыкі in vitro

	1
	прамывальныя і буферныя растворы

	
	спецыялізаваныя мікраскопы

	
	ёмістасці для ўзораў біяпроб

	
	перамешвальныя ўстройствы

	2а
	селектыўныя біяхімічныя аналізатары

	
	гематалагічныя аналізатары

	
	спецыялізаваныя фатометры

	
	тэст-сістэмы, наборы рэагентаў для руцінных біяхімічных і гематалагічных даследаванняў

	
	дазатары

	
	тэсты на цяжарнасць для саматэсціравання

	
	тэсты на авуляцыю для саматэсціравання

	
	тэст-палоскі для аналізу мачы

	2б
	тэст-сістэмы, наборы рэагентаў, калібратары і кантрольныя матэрыялы для вызначэння паталагічных антыцел супраць эрытрацытаў

	
	тэст-сістэмы, наборы рэагентаў, калібратары і кантрольныя матэрыялы для вызначэння наступных унутрывантробных інфекцый: краснуха, таксаплазмоз

	
	тэст-сістэмы, наборы рэагентаў, калібратары і кантрольныя матэрыялы для дыягностыкі фенілкетанаўрыі

	
	тэст-сістэмы, наборы рэагентаў, калібратары і кантрольныя матэрыялы для вызначэння цытамегалавіруса, хламідыі

	
	тэст-сістэмы, наборы рэагентаў, калібратары і кантрольныя матэрыялы для вызначэння трапаніну, цыкласпасрыну, пратрамбінавага часу

	
	маркёры маніторынгу ВГВ, вірусная нагрузка ВГС, вірусная нагрузка ВІЧ, гена- і субтыпаванне ВІЧ і ВГС

	
	тэст-сістэмы, наборы рэагентаў, калібратары і кантрольныя матэрыялы для вызначэння наступных HLA-груп тканак: DR, А, B

	
	аналізатары глюкозы крыві для самадыягностыкі, уключаючы адпаведныя калібратары і кантрольныя матэрыялы

	3
	тэст-сістэмы, наборы рэагентаў, калібратары і кантрольныя матэрыялы, у тым ліку тэсты для саматэсціравання, для вызначэння наступных груп крыві: сістэма AB0, рэзус-сістэма (C, c, D, E, e), сістэма Кел

	
	тэст-сістэмы, наборы рэагентаў, калібратары і кантрольныя матэрыялы для вызначэння і пацвярджэння маркёраў ВІЧ-інфекцыі (ВІЧ-1 і ВІЧ-2, HTLV-I і HTLV-II, гепатытаў B, C і D)

	
	тэсты для вызначэння бактэрыяльнага заражэння кампанентаў крыві

	
	асабліва небяспечныя інфекцыі з высокай рызыкай распаўсюджвання




ДАДАТАК № 4
да Правіл класіфікацыі медыцынскіх вырабаў у залежнасці ад патэнцыяльнай рызыкі прымянення

ПРЫКЛАДЫ
класіфікацыі праграмнага забеспячэння, якое з’яўляецца медыцынскім вырабам, у залежнасці ад патэнцыяльнай рызыкі прымянення

	Клас
	Праграмнае забеспячэнне, якое з’яўляецца медыцынскім вырабам

	1
	праграмнае забеспячэнне дыстанцыйнага маніторынгу стану здароўя пажылых пацыентаў з камарбіднымі хранічнымі захворваннямі (аўтаматычнае выяўленне паталагічных змяненняў АЦ і ЧСС, прыкмет парушэння рытму з наступным апавяшчэннем асоб, якія ажыццяўляюць назіранне і (або) догляд пацыента, па сабраных і атрыманых даных у аўтаматычным рэжыме)*

	
	праграмнае забеспячэнне для распрацоўкі індывідуальнай праграмы рэабілітацыі*

	2а
	праграмнае забеспячэнне для дапамогі ўрачу ў дыягностыцы арытміі*

	
	праграмнае забеспячэнне для дапамогі ўрачу ў планаванні тэхнікі правядзення хірургічных аперацый (напрыклад, пабудова і візуалізацыя індывідуальнай анатамічнай 3D-мадэлі на аснове выяў камп’ютарнай тамаграфіі, якая выкарыстоўваецца для вызначэння месцаў размяшчэння катэтараў на ўнутранай частцы бранхіяльнага дрэва і ў лёгачнай тканцы або для размяшчэння маркёраў у мяккай лёгачнай тканцы)*

	2б
	сістэма планавання прамянёвай тэрапіі (выкарыстоўваецца ў якасці дапаможнага сродку ў лячэнні)*

	
	праграмнае забеспячэнне падтрымкі прыняцця ўрачэбных рашэнняў па рызыцы развіцця каларэктальнага рака (напрыклад, ацэнка рызыкі развіцця каларэктальнага рака на аснове існуючых даных аб пацыенце з групы высокай рызыкі пры распрацоўцы яго індывідуальнага плана прафілактычных мерапрыемстваў)*

	3
	праграмнае забеспячэнне падтрымкі прыняцця ўрачэбных рашэнняў пры інсульце (дыферэнцыяцыя паміж ішэмічным і гемарагічным інсультам на аснове дыягнастычных выяў у нейрарэанімацыях і сасудзістых цэнтрах, у тым ліку пры аказанні экстраннай дапамогі)

	
	праграмнае забеспячэнне для дапамогі ўрачу ў дыягностыцы туберкулёзнага або віруснага менінгіту ў дзяцей (на аснове аналізу даных спектраскапіі спіннамазгавой вадкасці)


 
______________________________
* За выключэннем праграмнага забеспячэння з прымяненнем тэхналогій штучнага інтэлекту.».

